Diari Oficial de la Generalitat Valenciana


Sumari del DOGV 3797, del 20-07-2000 (2000/5733)

RESOLUCIÓ de 3 de juliol de 2000, de la Universitat de València, per la qual es fa l'oferta pública d'una plaça de tècnic mitjà d'investigació d'aquest organisme amb contracte laboral eventual. Projecte: estudi de certes alteracions fisiològiques com a indicadors primerencs de situacions d'estrès tòxic en l'anguila europea (Anguilla). CI00-71.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5733


Data del document
:   03-07-2000

Organisme emissor
:   Universitat de València

Tipus de document
:   Resolució

Descriptors 

:   * universitat
    * personal d'investigació
    * concurs administratiu

RESOLUCIÓ de 3 de juliol de 2000, de la Universitat de València, per la qual es fa l'oferta pública d'una plaça de tècnic mitjà d'investigació d'aquest organisme amb contracte laboral eventual. Projecte: estudi de certes alteracions fisiològiques com a indicadors primerencs de situacions d'estrès tòxic en l'anguila europea (Anguilla). CI00-71. [2000/X5733]
  
El Rectorat de la Universitat de València, fent ús de les atribucions que li confereix l'article 18, en relació amb l'article 3 de la Llei de Reforma Universitària, fa l'oferta pública de dues places de tècnic mitjà d'investigació d'acord amb les bases següents:
  
1. Denominació del lloc de treball
  
Tècnic mitjà d'investigació
  
2. Classificació del lloc de treball
  
Grup: B
  
Complement de destinació: 18
  
Complement específic: E009
  
3. Objecte i període
  
Col·laborar en la realització del projecte
  
La durada del contracte serà determinada per la durada del projecte i la disponibilitat del pressupost.
  
4. Jornada de treball
  
27 hores setmanals.
  
5. Perfil de la plaça
  
Realització d'anàlisis multiresidus.
  
Assaigs de toxicitat aguda.
  
Avaluació de paràmetres fisiològics d'estrès en peixos.
  
6. Requisits dels aspirants
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), d'Accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
Tenir complerts 18 anys el dia en què acabe el termini de presentació de sol·licituds.
  
Enginyer tècnic agrícola (especialitat: explotacions agropecuàries).
  
No haver estat separat mitjançant expedient disciplinari de qualsevol administració o treball públic.
  
7. Mèrits preferents
  
Cursos d'especialitat en qualitat de l'aigua
  
Col·laboració en projectes semblants
  
Experiència en aplicació de metodologies per a determinació de la qualitat biològica de l'aigua
  
Experiència en aplicació de tests ecotoxicològics en contaminació aquàtica
  
Experiència en presa de mostres mediambientals
  
8. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
El nombre d'aspirants que passen a la fase d'entrevista es determinarà pel criteri del tribunal que haja de jutjar les sol·licituds presentades, d'acord amb l'objecte del contracte.
  
El tribunal podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte.
  
9. Comissió avaluadora
  
La comissió avaluadora és la que figura en l'annex III d'aquesta convocatòria.
  
Els membres d'aquesta comissió hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El/la president/a podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
La comissió resoldrà tots els dubtes que puguen sorgir en l'aplicació d'aquestes normes i allò que calga fer en els casos no establerts.
  
El procediment d'actuació de la comissió s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10. Presentació d'instàncies
  
Les instàncies, juntament amb el currículum, cal presentar-les al Registre de la Gerència de la Universitat de València (carrer de l'Antiga Senda de Senent, 11, baix), en el termini de 10 dies naturals a partir de l'endemà de la publicació d'aquesta resolució al Diari Oficial de la Generalitat Valenciana..
  
Cal tenir en compte la resolució del Rectorat de la Universitat de València, de 2 de juny de 2000 (DOGV de 6 de juny de 2000), per la qual es declara inhàbil el mes d'agost pel que fa als terminis de presentació de sol·licituds o al·legacions.
  
En el cas que el termini de presentació s'inicie i no acabe en el mes de juliol, s'interromprà el dia 1 d'agost de 2000 i el seu còmput es reprendrà l'1 de setembre del mateix any. Si aquesta resolució es publica en el mes d'agost, el termini començarà l'1 de setembre.
  
S'ha de presentar també una còpia del document nacional d'identitat.
  
No serà necessària la compulsa dels documents que es presenten fotocopiats. Només serà suficient la declaració jurada de la persona interessada sobre l'autenticitat dels documents, així com també les seues dades que figuren en la instància, sense perjudici que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i els documents aportats que hagen sigut objecte de valoració.
  
11. Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3a planta).
  
12. Norma final
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la Jurisdicció Contenciosa Administrativa de la Comunitat Valenciana, en el termini de dos mesos comptat des de l'endemà de la seua notificació.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 3 de juliol de 2000.- Per delegació (DOGV de 20 d'agost de 1999), el vicerector d'Organització Administrativa: Lluís Guia i Marín.
  
ANNEX I
  
Instància
  
Dades personals
  
Primer cognom
  
Segon cognom
  
Nom
  
Data de naiximent
  
DNI
  
Telèfon
  
Adreça
  
Localitat / comarcca o provincia
  
 Dades del lloc de treball sol·licitat:
  
Denominació del lloc de treball: Tècnic mitjà d'investigació.
  
(Projecte: estudi de certes alteracions fisiològiques com a indicadors primerencs de situacions d'estrès tòxic en l'anguila europea (Anguilla)). CI00-71
  
Classificació: B18 E009
  
DEMANE l'admissió en el concurs públic per cobrir una plaça de tècnic mitjà d'investigació, convocat per Resolució de data 3 de juliol de 2000.
  
La persona interessada,
  
València, d de 2000
  
La persona signant declara que són certes les dades que figuren en aquest currículum, i assumeix en cas contrari les responsabilitats que pogueren derivar-se de les inexactituds que hi consten.
  
ANNEX II
  
Barem
  
1. Anys de serveis prestats en les diferents administracions públiques:
  
fins a 0,5 punts per any acreditat, amb un màxim de 2 punts.
  
2. Titulacions acadèmiques i cursos de formació:
  
- Titulació superior a la requerida en la convocatòria: fins a 0,5 punts.
  
- Cursos de formació i perfeccionament: fins a 1 punt.
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: de 0 a 2 punts.
  
ANNEX III
  
Comissió avaluadora titular:
  
President: Vicente Roca Velasco, director del Departament de Biologia Animal.
  
Vocals: Enrique Andreu Moliner, professor del Departament de Biologia Animal.
  
Dos representants del Comitè d'Empresa.
  
Secretària: Lucía Echevarría Gil, cap del Servei d'Investigació.
  
Comissió avaluadora suplent:
  
President: Manuel García Carrascosa, professor del Departament de Biologia Animal.
  
Vocals: María Dolores Ferrando Rodrigo, professora del Departament de Biologia Animal.
  
Dos representants del Comitè d'Empresa.
  
Secretari: Fernando Sánchez Carmen, responsable de la Secció de Gestió de la Investigació.